NORAKSTS

|  |  |
| --- | --- |
| 21.12.2023. | Nr.13/22 |

###### ATĻAUJA TOTALIZATORA UN DERĪBU LIKMJU PIEŅEMŠANAS VIETAS ATVĒRŠANAI UN AZARTSPĒĻU ORGANIZĒŠANAI

**PASTA IELĀ 51/2, JELGAVĀ**

Jelgavas valstspilsētas pašvaldībā saņemts SIA “Olympic Casino Latvia” (reģistrācijas Nr.40003264397, juridiskā adrese: Rēzeknes iela 5E, Rīga, LV-1073) iesniegums ar lūgumu izsniegt atļauju atvērt totalizatora un derību likmju pieņemšanas vietu un organizēt attiecīgās azartspēles Pasta ielā 51/2, Jelgavā.

Finanšu ministrijas Izložu un azartspēļu uzraudzības inspekcija SIA “Olympic Casino Latvia” 2023. gada 20. aprīlī izsniegusi licenci Nr.A-55 azartspēļu organizēšanai (pārreģistrācija līdz 2024. gada 27. maijam) uz nenoteiktu laiku.

No Zemgales rajona tiesas Jelgavas pilsētas zemesgrāmatas nodalījuma Nr.3502 redzams, ka nekustamā īpašuma Pasta iela 51 k-2, Jelgava, kadastra Nr.0900 006 0187 īpašnieks ir SIA “Dārta” (reģistrācijas Nr.50203351311).

Starp SIA “Olympic Casino Latvia” un SIA “Dārta” 2022. gada 15.jūlijā noslēgts nedzīvojamo telpu nomas līgums uz laiku līdz 2029. gada 31. martam par nedzīvojamās telpas ar kopējo platību 222,40 m² nomu Pasta iela 51 k-2, Jelgava azartspēļu organizēšanai un bāra darbības organizēšanai.

Jelgavas pilsētas dome ar 2013. gada 28. novembra lēmumu Nr.15/24 “Atļauja totalizatora un derību organizēšanai Pasta ielā 51/1, Jelgavā” nolēma atļaut SIA “Olympic Casino Latvia” atvērt organizēt azartspēli – totalizatoru un derības Pasta ielā 51/1, Jelgavā.

Izvērtējot vietas atbilstību Azartspēļu un izložu likuma 41.panta otrajā daļā noteiktajiem ierobežojumiem, konstatēts, ka uz nekustamo īpašumu Pasta ielā 51/2, Jelgavā nav attiecināmi likuma 41.panta otrajā daļā noteiktie ierobežojumi, jo spēļu zāles atvēršana konkrētajā vietā nerada būtisku valsts un Jelgavas valstspilsētas pašvaldības administratīvās teritorijas iedzīvotāju interešu aizskārumu.

 Ņemot vērā iepriekšminēto un saskaņā ar Pašvaldību likuma 10.panta pirmās daļas 18.punktu un Azartspēļu un izložu likuma 42.panta pirmo, trešo un piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atļaut SIA “Olympic Casino Latvia” (reģistrācijas Nr.40003264397, juridiskā adrese: Rēzeknes iela 5E, Rīga, LV-1073) atvērt totalizatora un derību likmju pieņemšanas vietu un organizēt attiecīgās azartspēles Pasta ielā 51/2, Jelgavā.

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī